**2. Međunarodna umjetnička i znanstvena konferencija Osobe s invaliditetom u umjetnosti, znanosti, odgoju i obrazovanju,**

/Osijek, 2. i 3. prosinca 2021./

**UPUTE ZA PISANJE RADA**

**Rad treba sadržavati:**

* Radovi se pišu latinicom, na hrvatskom ili engleskom jeziku. Maksimalan obim rada, uključujući opremu i literaturu, je 10 kartica (1 kartica = 1800 znakova s prazninama); Times New Roman, veličina slova 12, prored 1,5 uz obostrano poravnanje, margina postavljenih na 3 cm.
* Prva strana treba sadržavati:
* NASLOV RADA (velika slova, Times New Roman, veličina fonta 14, podebljano, prored 1.5, centrirano)
* Ime i prezime autora/ice iznad naslova (Times New Roman, veličina 12, prored 1.5.) s oznakom fusnote u kojoj se navodi naziv institucije u kojoj radi i elektronska adresa.
* Sažetak na hrvatskom i engleskom jeziku (*Times New Roman, Italic, veličinom 11 i proredom 1.5.*) koji treba sadržavati do 300 riječi i treba pratiti sljedeću strukturu: ciljevi rada, metodologija i glavni rezultati i zaključci opisani u radu.
* Ključne riječi na hrvatskom i engleskom jeziku (*Times New Roman, Italic, veličinom 11 i proredom 1.5.*) koje treba navesti abecednim redom, do najviše 5 ključnih pojmova, koji su stručno/znanstveno referentni za obrađivanu problematiku.
* Cjeloviti rad treba biti podijeljen na dijelove s istaknutim podnaslovima
* Tablice, grafikoni i ostala grafička rješenja potrebno je uklopiti u tekst, ali i poslati u izvorno napravljenom dokumentu npr. u .bmp, .jpg, .gif, .tif, .xlsx i dr. formatu.
* U tablicama se tekst iskazuje veličinom fonta 10, s proredom 1.0. Tablice, grafikoni i fotografije/ilustracije trebaju biti na sredini stranice crno-bijeli, visoke kvalitete i sastavni dio teksta. Potrebno je **iznad** tablice i **ispod** grafikona/fotografije/ilustracije navesti naslov numeriran arapskim brojem (npr. Tablica 1. *Razine afektivnog područja poučavanja*).
* **Bilješke** (fusnote) treba koristiti isključivo za komentiranje ili nužnu dopunu rečenoga u tekstu. Times New Roman 10. Poravnanje na obje strane.

**Popis literature**

* Sažetak i ključne riječi na hrvatskom jeziku se stavljaju na početku rada, dok se naslov rada, sažetak i ključne riječi na engleskom jeziku stavljaju na kraju rada, nakon literature.

**Način citiranja**

* Citat mora biti označen navodnim znacima („citat“).
* Nakon citata potrebno je navesti u zagradi prezime autora/ice, godinu izdavanja publikacije i broj stranice, npr. (Rojko, 2002, 23).
* Navođenje parafraza unutar teksta označava se izostavljanjem broja stranice, primjerice (Rojko, 2002).
* Ako su dva autora, treba navesti oba (Stoll i Fink, 2000); ako su tri, prvi put treba navesti sva tri, a kasnije prezime prvog i suradnici (Findak i sur., 1986). Ako ih je više od tri, uvijek se navodi prezime prvog i sur. U popisu literature se uvijek navode svi autori.
* Pri pozivanju na više izvora unutar teksta, izvori se navode kronološki na način da posljednje objavljeno djelo dolazi prvo (Furlan, 1984; Markovac, 1973).
* Kada se navodi neki autor čiji rad nije pronađen u originalu, već posredno iz neke druge publikacije, onda u tekstu treba navesti ime autora koji je prvi naveo neke rezultate/misli, a onda i autora u čijoj je publikaciji ta informacija pronađena, npr. (Benoit, 2000 prema Brown i Geddes, 2006, 72). U popisu literature za ovakav slučaj treba navesti posrednu publikaciju, tj. Brown i Geddes (2006).
* Kraći citati (do tri reda) integriraju se u tekst dok se duži citati (četiri i više redova) odvajaju od ostalog teksta, uvlače s lijeve strane i koristi se font 10.

**Navođenje izvora u popisu literature:**

* Na kraju rada **u popisu literature navode se isključivo radovi spominjani u tekstu**, abecednim redom, prema prezimenima autora.
* Ako se navodi više radova jednoga autora, onda ih treba poredati kronološki počevši s najnovijima, a ako je više radova toga autora u istoj godini, prvi se označava (2015a), drugi (2015b), itd.

**Autorska knjiga**

Prezime, Inicijal imena. (Godina). *Naslov knjige.* Mjesto izdavanja: Izdavač.

Gudjons, H. (1994). *Pedagogija: temeljna znanja.* Zagreb: Educa.

**Knjiga s priređivačem ili urednikom**

Prezime, Inicijal imena. (prir.) (Godina). *Naslov knjige.* Mjesto izdavanja: Izdavač.

Šicel, M. (prir.) (2001). *Antologija hrvatske kratke priče.* Zagreb: Disput.

Prezime, Inicijal imena. (ur.) (Godina). *Naslov knjige.* Mjesto izdavanja: Izdavač.

Lindzey, G. i Aronson, E. (ur). (1985). *Handbook of social psychology. Special fields and applications*. New York: Random house.

**Članak u časopisu**

Prezime, Inicijal imena. (Godina). Naslov rada. *Naziv časopisa,* broj, stranice od-do. Rojko, P. (2006). Glazbena nastava u općeobrazovnim školama u Europi. *Tonovi,* 48, 5-22.

**Članak u konferencijskom zborniku ili poglavlje u knjizi / monografiji**

Prezime, Inicijal imena. (Godina). Naslov rada u konferencijskom zborniku / knjizi / monografiji. U: urednik (ur.), *Naslov Zbornika / Knjige* / *Monografije* (stranice od-do)*.* Mjesto izdavanja: Nakladnik.

Sekulić-Majurec, A. (2007). Uloga sudionika odgojno-obrazovnog procesa u stvaranju, provedbi i vrednovanju kurikuluma. U: V. Previšić (ur.), *Kurikulum – teorije, metodologija, sadržaj, struktura* (str. 351-383). Zagreb: Školska knjiga.

Bašić, S. (2011). (Nova) slika djeteta u pedagogiji djetinjstva. U: D. Maleš (ur.), *Nove paradigme ranoga odgoja* (str. 19-37). Zagreb: Filozofski fakultet Sveučilišta u Zagrebu.

**Doktorski, magistarski, diplomski radovi**

Prezime, Inicijal imena. (Godina). *Naslov*. Neobjavljen doktorski/magistarski/diplomski rad. Mjesto izdavanja: Izdavač.

Szabo, S. (1971). *Neki metodološki problemi Stevensove psihofizike*. Neobjavljeni magistarski rad. Zagreb: Odsjek za psihologiju Filozofskog fakulteta u Zagrebu.

**Za mrežno dostupne radove** potrebno je, nakon dostupnih osnovnih referenci (naslova, 4

autora itd.), navesti izvor (http://) i datum učitavanja.

Sinković, G. i Bevanda, V. (2007). Standardi za informacijsko-komunikacijsku tehnologiju. *Informatologia*, 40(4). URL**:** http://hrcak.srce.hr/search/?q=standardi+za+informacijsko (pristup: 16.03.2007)

Dynamic action plan (2005). URL: http://www.minervaeurope.org/publications/dap/dap.pdf (pristup: 20.11.2005.)

Holland, M. (1996). *Harvard System.* Poole: Bournemouth University. URL: http://www.bournemouth.ac.uk/service-depts/lis/LIS\_Pub/harvardsyst.html (pristup: 06.12.2006.)

**Dokumenti, izvješća i druge institucionalne publikacije**

Institucionalni ili skupni autor. (Godina). *Naslov dokumenta ili izvješća*. Grad: Izdavač.

Ministarstvo znanosti i obrazovanja RH (2019). *Pravilnik o načinima, postupcima i elementima vrednovanja učenika u osnovnoj i srednjoj školi*. Zagreb: Ministarstvo znanosti i obrazovanja RH.

**Zakoni, pravilnici i upute te sudske i arbitražne prakse**

Naslov publikacije u kojoj je zakon objavljen (godina izdavanja) *Naslov zakona: podnaslov*. Mjesto izdavanja: Nakladnik, oznaka sveska/godišta (broj), str. od-do.

Narodne novine (1992). *Zakon o visokim učilištima.* Zagreb: Narodne novine d.d., 49(1), str. 2142-2159.

Naziv institucije, broj predmeta, datum i izvor

Ustavni sud Republike Hrvatske, br. Už-2438/57 od 18. svibnja 1957.

Ustavni sud Republike Hrvatske, U-III-2490/2008 od 9. listopada 2008., Narodne novine, br. 127/08

**Drugi izvori na Internetu**

*Naslov stranice,* navesti adresu (www.web adresa) i datum učitavanja. 5

**Postupak slanja radova**

**Elektroničke adrese za upite i dostavljanje radova**:

konferencija.osi@aukos.hr ili konferencija.osi@gmail.com

**Rok za dostavljanje cjelovitih radova i izjave o originalnosti i autorstvu**: do 1. ožujka 2022.

**Radovi koji nisu dostavljeni** u okviru definiranih datuma neće biti upućeni u recenzentski postupak niti objavljeni u zborniku.

Međunarodno uredništvo prima isključivo neobjavljene radove na hrvatskom ili engleskom jeziku. Radovi prolaze postupak tzv. **dvostruke slijepe recenzije**, a recenziraju ih ugledni domaći i međunarodni recenzenti.

Uredništvo pridržava pravo članak prilagoditi i/ili tražiti prilagodbu **standardima Zbornika i pravopisu hrvatskog odnosno engleskog jezika**, ali i pravo neobjavljivanja rada ako rad ne zadovoljava znanstvene kriterije Konferencije.

Pozitivno ocijenjeni radovi bit će objavljeni u zborniku radova koji će se izdati u rujnu 2022. Autori radova dobit će primjerak zbornika.

Dozvoljeno je besplatno korištenje objavljenih članaka u obrazovne i ostale nekomercijalne svrhe, uz prikladno isticanje izvora.